ഇന്ത്യയുമായി നല്ല ബന്ധം വേണമെന്ന് താലിബാന് കാബൂള്: കശ്മീരില് ഇടപെടില്ലെന്നും ഇന്ത്യയുമായി നല്ല ബന്ധമാണു താല്പര്യപ്പെടുന്നതെന്നും താലിബാന് നേതാവ് അനസ് ഹഖാനി വ്യക്തമാക്കി. ഭീകരസംഘടനയായ ഹഖാനി നെറ്റ്വര്ക്കിന്റെ മുഖ്യനേതാവു കൂടിയാണ് അനസ്. അഫ്ഗാനിലെ ഹിന്ദുക്കള്ക്കും സിഖുകാര്ക്കും പൂര്ണ സുരക്ഷ നല്കുമെന്നും അദ്ദേഹം വാഗ്ദാനം ചെയ്തു. കശ്മീര് ഞങ്ങളുടെ പരിധിയില് വരുന്നതല്ല. മറ്റുള്ളവരുടെ കാര്യത്തില് ഇടപെടുന്നത് ഞങ്ങളുടെ നയത്തിന് എതിരുമാണ്. നയവിരുദ്ധമായി എങ്ങനെ പ്രവര്ത്തിക്കാനാകും? കശ്മീരില് ഞങ്ങളുടെ ഇടപെടല് ഉണ്ടാവില്ല അനസ് വ്യക്തമാക്കി. 20 വര്ഷം അഫ്ഗാനില് ഞങ്ങളുടെ ശത്രുവിനെ ഇന്ത്യ സഹായിച്ചെങ്കിലും എല്ലാം മറക്കാന് ഞങ്ങള് തയാറാണ്. അഫ്ഗാന് ഇന്ത്യ ബന്ധം മുന്നോട്ടു കൊണ്ടുപോകാനാണ് ആഗ്രഹമെന്നും അദ്ദേഹം വ്യക്തമാക്കി .The post ഇന്ത്യയുമായി നല്ല ബന്ധം വേണമെന്ന് താലിബാന് first appeared on MalayalamExpressOnline.